《破晓出水西门往江口途中作》
明代·陆深

城西买马滑冲泥，总为风光候指挥。拍案寒潮惊晓枕，过江残雪上春衣。

梅花野寺初闻磬，杨柳村居半掩扉。曙色渐分人渐远，五云双阙拥朝晖。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。